
Z A P I S N I K
s  2. sjednice Vijeća Mjesnog odbora Buzin, održane dana 09. srpnja 2021. godine u objektu mjesne samouprave Buzin,
s početkom u 19:00 sati


NAZOČNI ČLANOVI VIJEĆA: Juraj Ban, Vid Ban, Tomislav Jerčić (prisutan od 19:45), Stjepan Kranjčina

NENAZOČNI ČLANOVI VIJEĆA: Meri Kralj

Predsjedava Juraj Ban, predsjednik Vijeća.

Zapisnik vodi: Juraj Ban, predsjednik Vijeća

	
Predsjednik konstatira da je na početku otvaranja Sjednice nazočno 3 od ukupno 5 članova Vijeća, što znači da Vijeće može pravovaljano raspravljati i odlučivati te otvara 2. sjednicu Vijeća Mjesnog odbora Buzin. 


USVAJANJE ZAPISNIKA

	Bez rasprave, sa 3 glasa ˝ZA˝, Vijeće prihvaća tekst Zapisnika 1. konstituirajuće sjednice održane 24. lipnja 2021. 


USVAJANJE DNEVNOG REDA


D N E V N I   R E D

1. Korištenje prostora MO Buzin   - zaključak, donosi se 

2. Rasprava o planiranim projektima u 2021. - zaključak, donosi se

3. Načini komunikacije MO sa građanima - zaključak, donosi se

4. Horizontalna i vertikalna signalizacija na području MO Buzin - zaključak, donosi se

5. Regulacija prometovanja teretnih motornih vozila u dijelu Ulice Mladosti i dijelu Ulice Mladosti I. odvojak  - zaključak, donosi se

6. Orezivanje krošnji stabala na području MO Buzin  - zaključak, donosi se

7. Sanacija prometnica na području MO Buzin  - zaključak, donosi se

8. Pitanja, prijedlozi i obavijesti

Ad. 1. Korištenje prostora MO Buzin   

Članovi Vijeća od Predsjednika su usmeno i pismeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Vid Ban, Stjepan Kranjčina

Vijeće Mjesnog odbora Buzin (3 „za“) donosi


Z A K LJ U Č A K
o korištenju prostora MO Buzin

1. Vijeće Mjesnog odbora Buzin raspravljalo je o korištenju prostora MO Buzin.

2. Vijeće Mjesnog odbora Buzin prima na znanje trenutačni raspored korištenja prostorija MO Buzin. 

3. Vijeće Mjesnog odbora Buzin prihvaća prijedlog da svi korisnici prostorija MO Buzin podnesu zahtjev za povremeno korištenje prostorija MO Buzin u isto vrijeme radi lakšeg vođenja evidencije o korištenju prostorija MO Buzin.

4. Vijeće Mjesnog odbora Buzin raspravljalo je o zahtjevu udruge „Moj roštilj“ za povremeno korištenje prostora mjesne samouprave Buzin, Buzinska cesta 20.

5. Vijeće Mjesnog odbora Buzin suglasno je da se odobri udruzi „Moj roštilj“ povremeno korištenje velike dvorane u prostoru mjesne samouprave Buzin, u terminu svaki ponedjeljak u mjesecu u vremenu od 20,00 do 22,00 sati te svaki petak u mjesecu u vremenu od 15,00 do 18,00 sati.

6. Ovaj Zaključak dostavlja se Vijeću Gradske četvrti Novi Zagreb-istok, Gradskom uredu za mjesnu samoupravu.


Ad. 2. Rasprava o planiranim projektima u 2021.

Članovi Vijeća od Predsjednika su usmeno i pismeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Vid Ban, Stjepan Kranjčina

Vijeće Mjesnog odbora Buzin (3 „za“) donosi




Z A K LJ U Č A K
o planiranim projektima za 2021.

1. Vijeće Mjesnog odbora Buzin raspravljalo je o planiranim projektima za 2021.

2. Vijeće Mjesnog odbora Buzin prima na znanje planirane aktivnosti za 2021. godinu, a koje se odnose na održavanje komunalne infrastrukture za 2021. godinu te prijedlog prioriteta komunalnih aktivnosti Gradske četvrti Novi Zagreb-istok, a koje se odnose na Mjesni odbor Buzin.

3. Vijeće Mjesnog odbora Buzin zatražiti će od nadležnih gradski tijela, putem gradskog ureda nadležnog za mjesnu samoupravu, odgovarajuću dokumentaciju te izvješće o statusu planiranih aktivnosti iz točke 2. ovog Zaključka.

4. Vijeće Mjesnog odbora Buzin kontinuirano će pratiti realizaciju planiranih aktivnosti iz točke 2. ovog Zaključka.

5. Ovaj Zaključak dostavlja se Vijeću Gradske četvrti Novi Zagreb-istok, Gradskom uredu za mjesnu samoupravu.


Predsjednik konstatira da je prije prelaska na 3. točku Dnevnog reda nazočno 4 od ukupno 5 članova Vijeća, što znači da Vijeće može pravovaljano raspravljati i odlučivati.


Ad. 3. Načini komunikacije MO sa građanima

Članovi Vijeća od Predsjednika su usmeno i pismeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Vid Ban, Tomislav Jerčić, Stjepan Kranjčina

Vijeće Mjesnog odbora Buzin (4 „za“) donosi

Z A K LJ U Č A K
o načinu komunikacije MO s građanima

1. Vijeće Mjesnog odbora Buzin raspravljalo je o načinu komunikacije MO s građanima.

2. Vijeće Mjesnog odbora Buzin suglasno je o načinima komunikacije s građanima i to:

a) pisanim putem

b) elektroničkom poštom

c) putem društvenih mreža

3. Vijeće Mjesnog odbora Buzin raspravljalo je o otvaranju službenog Facebook profila Mjesnog odbora Buzin.

4. Vijeće Mjesnog odbora Buzin određuje za administratora i urednika predsjednika Vijeća Mjesnog odbora Buzin, Jurja Bana, a za urednika potpredsjednika Vijeća Mjesnog odbora Buzin, Vida Bana.

5. Vijeće Mjesnog odbora Buzin otvaranjem službenog Facebook profila pružit će sumještanima bitne informacije te ostvarit komunikaciju sa sugrađanima, pružit informacije o radu Vijeća Mjesnog odbora Buzin te pružati informacije o društvenim aktivnostima u naselju Buzin. 

6. Ovaj Zaključak dostavlja se Vijeću Gradske četvrti Novi Zagreb-istok.


Ad. 4. Horizontalna i vertikalna signalizacija na području MO Buzin

Članovi Vijeća od Predsjednika su usmeno i pismeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Vid Ban, Tomislav Jerčić, Stjepan Kranjčina

Vijeće Mjesnog odbora Buzin (4 „za“) donosi

Z A K LJ U Č A K
o horizontalnoj i vertikalnoj signalizaciji na području MO Buzin

1. Vijeće Mjesnog odbora Buzin raspravljalo je o obnavljanju postojeće te postavljanju nove horizontalne i vertikalne signalizacije na području MO Buzin.

2. Vijeće Mjesnog odbora Buzin konstatiralo je da je potrebno obnoviti postojeću horizontalnu signalizaciju, s ciljem povećanja sigurnosti pješaka i ostalih korisnika u prometu, na lokacijama:

· Ulica Mladosti (prije križanja s Ulicom Mladosti I. odvojak iz smjera pružnog prijelaza) – pješački prijelaz 

· Buzinska cesta (kod križanja s ulicom Cebini) – pješački prijelaz

· Buzinski prilaz (kod križanja s ulicom Cebini) –  pješački prijelaz

· Buzinski prilaz (prije križanja s ulicom Cebini u smjeru crkve) – oznaka BUS

· Buzinska cesta (kod križanja s ulicom Cebini) – oznaka BUS

· Avenija V. Holjevca, autobusna stajališta (oba smjera) – oznaka BUS

· Buzinska cesta kod kbr. 2 – prometni znak tipa C06 

· Križanje ulice Bani i Buzinske ceste – bolje pozicioniranje prometnog zrcala (iz smjera Bani od mosta prekriven drugim prometnim znakom, eventualna zamjena i postavljanje zrcala tipa K28)

3. Vijeće Mjesnog odbora Buzin konstatiralo je da je potrebno postaviti novu horizontalnu i vertikalnu signalizaciju, s ciljem povećanja sigurnosti pješaka i ostalih korisnika u prometu, na lokacijama:

· Znakovi obavijesti

· Buzinska cesta (kod križanja s ulicom Cebini) – postavljanje znaka obavijesti tipa C02 (oba smjera) za pripadajući pješački prijelaz

· Pješački prijelazi s pripadajućim znakovima obavijesti

· Bani kod kbr. 30, pješački prijelaz s pripadajućom vertikalnom signalizacijom

· Bani (između nogostupa u razini kbr. 21), pješački prijelaz s pripadajućom vertikalnom signalizacijom

· Bani kod kbr. 27, pješački prijelaz s pripadajućom vertikalnom signalizacijom

· Buzinska cesta kod kbr. 58 (pokraj dječjeg vrtića), pješački prijelaz s pripadajućom vertikalnom signalizacijom

· Krčmarići (križanje s Buzinskom cestom), pješački prijelaz s pripadajućom vertikalnom signalizacijom

· Cebini (križanje s Buzinskom cestom), pješački prijelaz s pripadajućom vertikalnom signalizacijom

· Bujini (križanje s Buzinskom cestom), pješački prijelaz s pripadajućom vertikalnom signalizacijom

· Babići (križanje s Buzinskom cestom), pješački prijelaz s pripadajućom vertikalnom signalizacijom

· Vlahovci (križanje s Buzinskom cestom), pješački prijelaz s pripadajućom vertikalnom signalizacijom

· Grdenići (križanje s Buzinskom cestom), pješački prijelaz s pripadajućom vertikalnom signalizacijom

· Baneki (križanje s Buzinskom cestom), pješački prijelaz s pripadajućom vertikalnom signalizacijom


· Smirivanje prometa

· Buzinski prilaz kod kbr. 17 (na navedenoj lokaciji je bio postavljen uspornik prometa, ali nakon uređenja tog dijela prometnice nije vraćen, postaviti uzdignutu plohu s pješačkim prijelazom u punoj širini prometnice) – za 30 km/h, s pripadajućom vertikalnom signalizacijom

· Bani kod kbr. 69A – postavljanje uzdignute plohe - za 30 km/h, s pripadajućom vertikalnom signalizacijom

· Označavanje zavoja

· Julinska cesta/Ulica Mladosti kod kbr. 43 – postavljanje ploče za označavanje posebno opasnog zavoja na cesti

4. Ovaj Zaključak dostavlja se Vijeću Gradske četvrti Novi Zagreb-istok, Gradskom uredu za mjesnu samoupravu.

Ad. 5. Regulacija prometovanja teretnih motornih vozila u dijelu Ulice Mladosti i dijelu Ulice Mladosti I. odvojak 

Članovi Vijeća od Predsjednika su usmeno i pismeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Vid Ban, Tomislav Jerčić, Stjepan Kranjčina

Vijeće Mjesnog odbora Buzin (4 „za“) donosi

Z A K LJ U Č A K
o regulaciji prometovanja teretnih motornih vozila u dijelu Ulice Mladosti i dijelu 
Ulice Mladosti I. odvojak 

1. Vijeće Mjesnog odbora Buzin raspravljalo je o regulaciji prometovanja teretnih motornih vozila u dijelu Ulice Mladosti i dijelu Ulice Mladosti I. odvojak.

2. Vijeće Mjesnog odbora Buzin suglasno je s konstatacijom da je u navedenim ulicama postojala zabrana prometovanja vozilima čija ukupna masa prelazi masu od 7,5 tona, sa učestalim uništavanjem prometnice (šahtovi i rubni dijelovi prometnice) uslijed iznimno velike mase vozila koja prometuju navedenim ulicama te sa učestalim usporavanjem prometa radi prometovanja motornih vozila za prijevoz tereta sa/ili bez prikolice ili poluprikolice.

3. Vijeće Mjesnog odbora Buzin traži postavljanje znaka izričite naredbe, odnosno zabranu prometovanja vozilima čija ukupna masa prelazi masu od 7,5 tona, u Ulici Mladosti od križanja s Avenijom Većeslava Holjevca do križanja s Ulicom Mladosti I. odvojak te u Ulici Mladosti I. odvojak od križanja s Ulicom Mladosti do Velike ceste, osim, komunalnim i interventnim vozilima, vozilima Vodoopskrbe, školskog autobusa te vozilima ŠTRITOF METALI, STAKLOCENTAR d.o.o., PILETIĆ STAKLARSTVO d.o.o., BOSIK CROATIA d.o.o. i DEN BRAVEN d.o.o.

4. Ovaj Zaključak dostavlja se Vijeću Gradske četvrti Novi Zagreb-istok, Gradskom uredu za mjesnu samoupravu.

Ad. 6. Orezivanje krošnji stabala na području MO Buzin 

Članovi Vijeća od Predsjednika su usmeno i pismeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Vid Ban, Tomislav Jerčić, Stjepan Kranjčina

Vijeće Mjesnog odbora Buzin (4 „za“) donosi

Z A K LJ U Č A K
o orezivanju krošnji stabala na području MO Buzin 

1. Vijeće Mjesnog odbora Buzin raspravljalo je o orezivanju krošnji stabala na području MO Buzin.
[bookmark: _GoBack]- Vijeće Mjesnog odbora Buzin raspravljalo je o čišćenju korovišta na nogostupu u Ulici Mladosti i Ulici Mladosti I. odvojak

Vijeće Mjesnog odbora Buzin traži od Vijeća Gradske četvrti Novi Zagreb – istok da uputi dopis Zagrebačkom holdingu d.o.o. Podružnici Čistoća sa zahtjevom za uklanjanje korovišta, obzirom da je toliko zaraslo da je u pojedinim dijelovima nogostupa teško prohodno, na lokaciji:
       Ulici Mladosti od pružnog prijelaza do križanja Ulice Mladosti I. odvojak te u Ulici Mladosti I. odvojak od križanja Ulice Mladosti desno do stajališta školskog autobusa


2. Vijeće Mjesnog odbora Buzin traži od Vijeća Gradske četvrti Novi Zagreb – istok da uputi dopis Zagrebačkom holdingu d.o.o. Podružnici Zrinjevac sa zahtjevom za orezivanje krošnji stabala, obzirom da su se krošnje nadvile nad prometnicom te je otežano prometovanje vozilima, na lokacijama:

· Bani kod kbr. 30 (krošnja oraha)

· Bani kod kbr. 28 (krošnja breze)

· Bani nasuprot kbr. 30 (krošnja oraha)

3. Vijeće Mjesnog odbora Buzin raspravljalo je o košnji korovišta u Ulici Mladosti uz nogometno igralište.

4. Vijeće Mjesnog odbora Buzin traži od Vijeća Gradske četvrti Novi Zagreb – istok da uputi dopis Zagrebačkom holdingu d.o.o. Podružnici Zrinjevac sa zahtjevom za košnju korovišta u Ulici Mladosti uz nogometno igralište na k.č. 798/2 k.o. Odra, način uporabe – put.

5. Ovaj Zaključak dostavlja se Vijeću Gradske četvrti Novi Zagreb-istok.

Ad. 7. Sanacija prometnica na području MO Buzin 

Članovi Vijeća od Predsjednika su usmeno i pismeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Vid Ban, Tomislav Jerčić, Stjepan Kranjčina

Vijeće Mjesnog odbora Buzin (4 „za“) donosi

Z A K LJ U Č A K
o sanaciji prometnica na području MO Buzin 

1. Vijeće Mjesnog odbora Buzin raspravljalo je o oštećenjima prometnica i ulegnućima slivnika za vodu na pojedinim prometnicama u naselju Buzin. Mještani upozoravaju da prilikom prolaska vozila po nastalim rupama od oštećenja prometnica, stambeni objekti podrhtavaju i osjete se vibracije od prometa, te da prilikom prolaska po oštećenim dijelovima prometnica dolazi i do oštećenja vozila.

2. Vijeće Mjesnog odbora Buzin traži od Vijeća Gradske četvrti Novi Zagreb – istok da uputi dopis Zagrebačkom holdingu d.o.o. Podružnici Zagrebačke ceste sa zahtjevom za sanacijom prometnica na lokacijama:

· Buzin, dio kolnika Avenije Većeslava Holjevca – raskrižje s Buzinskom cestom kod kbr 53. (desna kolnička traka u smjeru Zagreb-centar) – sanacija oštećenja kolnika

· Buzinska cesta kod kbr. 3 (kolnik površine oko 30 metara kvadratnih) - sanacija oštećenja kolnika

· Buzinska cesta kod kbr. 2 – sanacija ulegnuća slivnika

· Cebini kod kbr. 11 – sanacija ulegnuća slivnika

· Ulica Mladosti I. odvojak kod kbr. 4 – sanacija ulegnuća slivnika

3. Ovaj Zaključak dostavlja se Vijeću Gradske četvrti Novi Zagreb-istok.

Ad. 8. Pitanja, prijedlozi i obavijesti

Predsjednik Vijeća Mjesnog odbora Buzin Juraj Ban izvijestio je članove Vijeća Mjesnog odbora Buzin da su akti s konstituirajuće sjednice potpisani te su na oglasnu ploču Mjesne samouprave istaknuti zaključci o izboru predsjednika i potpredsjednika Vijeća Mjesnog odbora Buzin. Predsjednik Vijeća Mjesnog odbora Buzin Juraj Ban pozvao je članove Vijeća Mjesnog odbora Buzin da se uključe u anketiranje građana ruralnog područja Grada Zagreba u sklopu izrade stručne podloge za novi Prostorni plan Grada Zagreba te da se uključe u anketiranje (istraživanje) kojemu je fokus na zelenim površinama Grada Zagreba, kao i da pozovu svoje ukućane, susjede i prijatelje da se uključe u spomenuto anketiranje. Predsjednik Vijeća Mjesnog odbora Buzin Juraj Ban izvijestio je članove Vijeća Mjesnog odbora Buzin da se u ponedjeljak, 12.07.2021. godine, održava koordinacija predsjednika Vijeća Mjesnih odbora i predsjednika Vijeća Gradske četvrti Novi Zagreb-istok, na kojoj će nazočit kao predsjednik Vijeća Mjesnog odbora Buzin.

Obzirom da više nije bilo pitanja, prijedloga i obavijesti, Sjednica je završena u 21:00 sat.

KLASA: 026-02/21-002/1221
URBROJ: 251-06-11-901-21-2
Zagreb, 09. srpnja 2021. 

Zapisnik sastavio:							
Juraj Ban, mag. geogr.
Predsjednik 
Vijeća Mjesnog odbora
Buzin


Juraj Ban, mag. geogr.
